ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી મોદીએ ઉભરતા કલાકારને શાબાશી આપી, કહ્યું-પેઈન્ટિંગની જેમ તમારા વિચારોમાં પણ સુંદરતા
રસીકરણ અભિયાન, શિસ્ત અને 130 કરોડ ભારતીયોના સામુહિક પ્રયાસ આ મહામારી વિરુદ્ધ અમારી લડાઈને મજબૂતી પ્રદાન કરી રહ્યા છેઃ પ્રધાનમંત્રી
બેંગલુરુના વિદ્યાર્થી સ્ટીવન હેરિસે એક પત્ર સાથે પ્રધાનમંત્રીના બે સુંદર પેઈન્ટિંગ બનાવીને તેમને મોકલ્યા હતા
સમાજમાં પોઝિટિવિટી ફેલાવવાના સ્ટીવનના પ્રયાસોથી બીજા લોકોને પણ પ્રેરણા મળશેઃ પ્રધાનમંત્રી
પ્રધાનમંત્રી નરેન્દ્ર મોદીએ બેંગલુરુના વિદ્યાર્થી સ્ટિવન હેરિસને પત્ર લખીને તેમના દ્વારા બનાવાયેલ પેઈન્ટિંગની પ્રશંસા કરી છે. વાસ્તવમાં, આ 20 વર્ષીય ઉભરતા કલાકારે એક પત્ર સાથે પ્રધાનમંત્રીના બે સુંદર પેઈન્ટિંગ બનાવીને તેમને મોકલ્યા હતા. તેના જવાબમાં હવે પીએમ મોદીએ પત્ર લખીને સ્ટિવનને પ્રોત્સાહન આપ્યું છે.
પ્રધાનમંત્રીએ પત્રમાં લખ્યું છે કે રચનાત્મક ક્ષેત્રમાં યુવાઓની લગન અને મહેનત જોવી અત્યંત સુખદ છે. પીએમએ સ્ટિવનની પ્રશંસા કરતા લખ્યું કે તમારા પેઈન્ટિંથી આપનામાં ચીજોને ઊંડાણથી અનુભવવાની પ્રતિભાનો ખ્યાલ આવે છે. તમે જે બારિકાઈથી સૂક્ષ્મ ભાવોને કેનવાસ પર ઉતાર્યા છે, તેને જોઈને મન આનંદિત થઈ જાય છે.
આ સાથે જ આ પત્રમાં પ્રધાનમંત્રી મોદીએ સ્ટિવનના વિચારોની પણ પ્રશંસા કરી છે. હાલના સમયમાં લોકોના સારા સ્વાસ્થ્ય અને કુશળ મંગળને લઈને સ્ટિવનના વિચારોની પીએમએ પ્રશંસા કરી છે. આ સાથે જ પ્રધાનમંત્રીએ લખ્યું, “રસીકરણ અભિયાન, શિસ્ત અને 130 કરોડ ભારતીયોના સામુહિક પ્રયાસ આ મહામારી વિરુદ્ધ અમારી લડાઈને મજબૂતી પ્રદાન કરે છે.”
પ્રધાનમંત્રીએ આશા વ્યક્ત કરી છે કે સમાજમાં પોઝિટિવિટી ફેલાવવાના સ્ટિવનના પ્રયાસોથી અન્ય લોકોને પણ પ્રેરણા મળશે.
આ અગાઉ સ્ટિવને પ્રધાનંત્રી મોદીને લખેલા પત્રમાં જણાવ્યું હતું કે તેઓ છેલ્લા 15 વર્ષથી પેઈન્ટિંગ કરી રહ્યા છે અને વિવિધ સ્તરે 100થી વધુ પુરસ્કારો પણ જીતી ચૂક્યા છે. સ્ટિવને પ્રધાનમંત્રી મોદીને પોતાના માટે પ્રેરણારૂપ ગણાવ્યા છે. આ સાથે જ સ્ટિવને કોરોના વિરુદ્ધ લડાઈમાં ભારતના રસીકરણ અભિયાનની પણ પ્રશંસા કરી હતી.
સ્ટિવન હેરિસના બે પેઈન્ટિંગ
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ સૌને સ્વચ્છતા હી સેવા આંદોલનનો ભાગ બનવા માટે આહવાન કર્યું
પ્રધાનમંત્રી શ્રી નરેન્દ્ર મોદીએ તમામ લોકોને ‘સ્વચ્છતા હી સેવા આંદોલન’માં સહભાગી બનવા માટે આહવાન કર્યુ છે.
પ્રધાનમંત્રીએ જણાવ્યું કે “2જી ઓક્ટોબરના રોજ આપણે ગાંધીજીની 150મી જન્મ જયંતીની ઉજવણીની શરૂઆત કરવા જઈ રહ્યાં છીએ. તે એ જ દિવસ છે કે જ્યારે સ્વચ્છ ભારત મિશન કે જે બાપુના સ્વચ્છ ભારતના સપનાને પૂર્ણ કરવા તરફ લક્ષ્યિત ઐતિહાસિક જન આંદોલન છે, તે પોતાના 4 વર્ષ પૂર્ણ કરવા જઈ રહ્યું છે.
સ્વચ્છ ભારત પ્રત્યે કામ કરી રહેલા તમામ લોકોને હું વંદન કરું છું!
‘સ્વચ્છતા હી સેવા આંદોલન’ 15મી સપ્ટેમ્બરના રોજ શરુ થવા જઈ રહ્યું છે. બાપુને શ્રદ્ધાંજલિ આપવા માટેનો આ સર્વોત્તમ માર્ગ છે.
ચાલો, આ ચળવળનો ભાગ બની સ્વચ્છ ભારતનું નિર્માણ કરવા માટેના પ્રયત્નોને મજબૂત બનાવીએ!
15મી તારીખના રોજ સવારે 9:30 વાગ્યે આપણે સૌ ‘સ્વચ્છતા હી સેવા આંદોલન’નો પ્રારંભ કરવાના પ્રસંગે એકસાથે ભેગા મળીશું. જે લોકોએ સ્વચ્છ ભારત અભિયાનને મજબૂત બનાવવા માટે સાથે મળીને જમીની સ્તર પર કામ કર્યું છે તેવા લોકો સાથે હું વાતચીત કરીશ અને ત્યારબાદ સ્વચ્છતાની પ્રવૃત્તિઓ શરુ કરવામાં આવશે.”
NP/J.Khunt/GP/RP
(Visitor Counter : 72
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 43.31 કરોડ લોકોને રસી આપવામાં આવી
દેશમાં અત્યાર સુધીમાં કુલ 3,05,43,138 દર્દીઓ સાજા થયા
સાજા થવાનો દર વધીને 97.36% થયો
છેલ્લા 24 કલાકમાં 39,972 દર્દીઓ સાજા થયા
છેલ્લા 24 કલાકમાં ભારતમાં 39,742 નવા કેસ નોંધાયા
ભારતમાં સક્રિય કેસનું ભારણ ઘટીને 4,08,212 થયું
સક્રિય કેસ કુલ કેસનાં 1.30% થયા
સાપ્તાહિક પોઝિટિવીટી દર ઘટીને 5% કરતા ઓછો થઈ ગયો છે, હાલમાં 2.24% છે
દૈનિક પોઝિટિવીટી દર 2.31%એ પહોંચ્યો, જે સતત 34મા દિવસે 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 45.62 કરોડ પરીક્ષણો કરવામાં આવ્યા
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 197.11 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 94,420 થયું
સક્રિય કેસનું ભારણ હાલમાં 0.22% છે
સાજા થવાનો દર હાલમાં 98.57% નોંધાયો
છેલ્લા 24 કલાકમાં 15,208 દર્દીઓ સાજા થયા, કુલ વધીને 4,27,87,606 દર્દીઓ સાજા થયા
છેલ્લા 24 કલાકમાં ભારતમાં 17,073 નવા કેસ નોંધાયા
દૈનિક પોઝિટિવીટી દર 5.62% પહોંચ્યો
સાપ્તાહિક પોઝિટિવીટી દર હાલમાં 3.39% છે
કુલ 86.10 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,03,604 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127
પ્રધાનમંત્રીનું કાર્યાલય
પ્રધાનમંત્રી શ્રીએ ઈઝરાયેલમાં આતંકવાદી હુમલાના સમાચાર પર આઘાત વ્યક્ત કર્યો
ભારત આ મુશ્કેલ ઘડીમાં ઈઝરાયેલ સાથે એકતામાં ઊભું છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ ઈઝરાયેલમાં આતંકવાદી હુમલાના સમાચારથી ઘેરો આઘાત વ્યક્ત કર્યો છે. તેમણે ટિપ્પણી કરી હતી કે ભારત આ મુશ્કેલ ઘડીમાં ઇઝરાયેલ સાથે એકતામાં ઊભું છે અને વિચારો અને પ્રાર્થનાઓ નિર્દોષ પીડિતો અને તેમના પરિવારો સાથે છે.
પ્રધાનમંત્રી શ્રીએ X પર પોસ્ટ કર્યું:
“ઇઝરાયેલમાં આતંકવાદી હુમલાના સમાચારથી ઊંડો આઘાત લાગ્યો છે. અમારા વિચારો અને પ્રાર્થના નિર્દોષ પીડિતો અને તેમના પરિવારો સાથે છે. અમે આ મુશ્કેલ ઘડીએ ઇઝરાયેલ સાથે એકતામાં ઊભા છીએ.”
CB/GP/JD
(
મંત્રીમંડળ
મંત્રીમડળે સંયુક્ત રાષ્ટ્રના સભ્ય દેશો માટે આઈએસએનું સભ્યપદ ખોલવા માટે આંતરરાષ્ટ્રીય સૌર ગઠબંધન ની પ્રથમ મહાસભામાં આઈએસએના ફ્રેમવર્ક એગ્રીમેન્ટમાં સુધારો કરવા માટે પસાર કરાયેલા ઠરાવને મજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આંતરરાષ્ટ્રીય સૌર ગઠબંધન ની પ્રથમ મહાસભામાં આઈએસએના ફ્રેમવર્ક એગ્રીમેન્ટમાં કરાયેલા સુધારાના ઠરાવને પૂર્વવર્તી અસરથી મંજૂરી આપવામાં આવી છે અને સંયુક્ત રાષ્ટ્રનાં સભ્ય હોય તેવા તમામ દેશો માટે આઈએસએનું સભ્યપદ ખુલ્લું મુકવામાં આવ્યું છે.
લાભ:
આઈએસએના સભ્યપદને ખુલ્લું મુકવાથી સૌર ઊર્જાને વૈશ્વિક કાર્યસૂચિમાં મુકી શકાશે અને સૌર ઊર્જા વિકસાવવા તથા તેનુ વિતરણ કરવા માટે સાર્વત્રિક અનુરોધ કરી શકાશે. તેનાથી આઈએસએ સમાવેશી બનશે અને તેના કારણે સંયુક્ત રાષ્ટ્રના તમામ સભ્ય દેશો આંતરરાષ્ટ્રીય સૌર ગઠબંધનના સભ્ય બની શકે. આઈએસએના સભ્યપદનો વ્યાપ વધારવાની આઈએસએની આ પહેલથી સમગ્ર દુનિયાને વ્યાપકપણે ફાયદો થશે.
NP/J.Khunt/GP/RP
(Visitor Counter : 97
પ્રધાનમંત્રીનું કાર્યાલય
પ્રધાનમંત્રીએ ભૂપેન્દ્ર પટેલને ગુજરાતના મુખ્યમંત્રી તરીકે શપથ લેવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ શ્રી ભૂપેન્દ્ર પટેલને ગુજરાતના મુખ્યમંત્રી તરીકે શપથ લેવા બદલ અભિનંદન પાઠવ્યા છે. તેમણે વિજય રૂપાણી જીની પ્રશંસા પણ કરી અને કહ્યું કે મુખ્યમંત્રી તરીકે તેમના પાંચ વર્ષ દરમિયાન વિજય રૂપાણી જીએ ઘણા લોકોને અનુકુળ પગલાં લીધા છે. તેમણે સમાજના તમામ વર્ગો માટે અથાક મહેનત કરી હતી.
શ્રેણીબદ્ધ ટ્વિટમાં પ્રધાનમંત્રીએ કહ્યું;
"ભૂપેન્દ્રભાઈને ગુજરાતના મુખ્યમંત્રી તરીકે શપથ લેવા બદલ અભિનંદન. હું તેમને વર્ષોથી ઓળખું છું અને તેમનું અનુકરણીય કાર્ય જોયું છે, પછી તે ભાજપ સંગઠન હોય કે નાગરિક વહીવટ અને સમુદાય સેવા. તેઓ ચોક્કસપણે ગુજરાતના વિકાસના માર્ગને સમૃદ્ધ બનાવશે. @Bhupendrapbjp
મુખ્યમંત્રી તરીકે તેમના પાંચ વર્ષ દરમિયાન વિજય રૂપાણી જીએ ઘણા લોકોને અનુકુળ પગલાં લીધા છે. તેમણે સમાજના તમામ વર્ગો માટે અથાક મહેનત કરી હતી. મને ખાતરી છે કે તેઓ આવનારા સમયમાં જાહેર સેવામાં યોગદાન આપવાનું ચાલુ રાખશે. @vijayrupanibjp"
SD/GP/BT
(
પ્રધાનમંત્રીનું કાર્યાલય
પ્રધાનમંત્રી બીજી જાન્યુઆરીએ મેરઠની મુલાકાત લેશે
પ્રધાનમંત્રી લગભગ રૂ. 700 કરોડના ખર્ચે સ્થાપિત થનારી મેજર ધ્યાનચંદ સ્પોર્ટ્સ યુનિવર્સિટીનો શિલાન્યાસ કરશે
દેશના તમામ ભાગોમાં વિશ્વ કક્ષાની રમતગમતની માળખાકીય સુવિધાઓ સ્થાપિત કરવાના પ્રધાનમંત્રીના વિઝનને અનુરૂપ
યુનિવર્સિટીને આધુનિક અને અત્યાધુનિક સ્પોર્ટ્સ ઈન્ફ્રાસ્ટ્રક્ચરથી સજ્જ કરવામાં આવશે
પ્રધાનમંત્રી શ્રી નરેન્દ્ર મોદી 2જી જાન્યુઆરી 2022ના રોજ મેરઠની મુલાકાત લેશે અને બપોરે લગભગ 1 વાગ્યે મેજર ધ્યાનચંદ સ્પોર્ટ્સ યુનિવર્સિટીનો શિલાન્યાસ કરશે. લગભગ 700 કરોડ રૂપિયાના અંદાજિત ખર્ચે મેરઠના સરથાણા નગરના સલવા અને કૈલી ગામમાં યુનિવર્સિટીની સ્થાપના કરવામાં આવશે.
પ્રધાનમંત્રી માટે રમતની સંસ્કૃતિનો વિકાસ કરવો અને દેશના તમામ ભાગોમાં વિશ્વ કક્ષાની રમતગમતની માળખાકીય સુવિધાઓની સ્થાપના કરવી એ ધ્યાન કેન્દ્રીત કરવાના મુખ્ય ક્ષેત્રોમાંનું એક છે. મેરઠ ખાતે મેજર ધ્યાનચંદ સ્પોર્ટ્સ યુનિવર્સિટીની સ્થાપના આ વિઝનને પૂર્ણ કરવાની દિશામાં એક મોટું પગલું હશે.
સ્પોર્ટ્સ યુનિવર્સિટી સિન્થેટિક હોકી ગ્રાઉન્ડ, ફૂટબોલ ગ્રાઉન્ડ, બાસ્કેટબોલ/વોલીબોલ/હેન્ડબોલ/કબડ્ડી ગ્રાઉન્ડ, લૉન ટેનિસ કોર્ટ, જિમ્નેશિયમ હોલ, સિન્થેટિક રનિંગ સ્ટેડિયમ, સ્વિમિંગ પૂલ, બહુહેતુક હોલ સહિત આધુનિક અને અત્યાધુનિક સ્પોર્ટ્સ ઈન્ફ્રાસ્ટ્રક્ચરથી સજ્જ હશે. સાયકલિંગ વેલોડ્રોમ, યુનિવર્સિટીમાં શૂટિંગ, સ્ક્વોશ, જિમ્નેસ્ટિક્સ, વેઇટલિફ્ટિંગ, તીરંદાજી, કેનોઇંગ અને કાયાકિંગ સહિતની અન્ય સુવિધાઓ પણ હશે. યુનિવર્સિટીમાં 540 મહિલા અને 540 પુરૂષ ખેલાડીઓ સહિત 1080 ખેલાડીઓને તાલીમ આપવાની ક્ષમતા હશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આજે રસીકરણના રેકોર્ડની પ્રશંસા કરી
પ્રધાનમંત્રી શ્રી નરેન્દ્ર મોદીએ આજે રસીકરણની વિક્રમી સંખ્યાની પ્રશંસા કરી છે અને કહ્યું છે કે 1 કરોડને પાર કરવું એ એક મહત્વપૂર્ણ સિદ્ધિ છે.
એક ટ્વિટમાં પ્રધાનમંત્રીએ કહ્યું;
"આજે રસીકરણની સંખ્યાનો રેકોર્ડ!
1 કરોડનો આંક પાર કરવો એ એક મહત્વની સિદ્ધિ છે. રસીકરણ કરનારા અને રસીકરણ ડ્રાઇવને સફળ બનાવનારાઓને ધન્યવાદ. "
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 38.60 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 1.44 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 38.60 કરોડ  થી વધુ રસી પૂરી પાડી છે, 11,25,140 ડોઝ પાઇપલાઇનમાં છે.
તેમાંથી, બગાડ સહિતનો કુલ વપરાશ 37,16,47,625 રસી  થયો છે.
કોવિડ-19 રસીના 1.44 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
(Visitor Counter : 150
પ્રધાનમંત્રીનું કાર્યાલય
પ્રધાનમંત્રી 2 ઑગસ્ટના રોજ ડિજિટલ ચૂકવણી ઉકેલ e-RUPIનો પ્રારંભ કરશે
પ્રધાનમંત્રી શ્રી નરેન્દ્ર મોદી 2 ઑગસ્ટ 2021ના રોજ વીડિયો કોન્ફરન્સિંગના માધ્યમથી e-RUPIનો પ્રારંભ કરશે જે વ્યક્તિ અને ઉદ્દેશ વિશિષ્ટ ડિજિટલ ચૂકવણી ઉકેલ છે.
પ્રધાનમંત્રીએ હંમેશા ડિજિટલ પહેલોને સમર્થન આપ્યું છે. વર્ષોના સમયગાળામાં, લક્ષિત લોકો સુધી અને કોઇપણ ખામી કે ઉણપ વગર, સરકાર અને લાભાર્થી વચ્ચે મર્યાદિત સ્પર્શ પોઇન્ટ્સ સાથે લાભો પહોંચી શકે તે સુનિશ્ચિત કરવા માટે સંખ્યાબંધ કાર્યક્રમોનો પ્રારંભ કરવામાં આવ્યો છે. ઇલેક્ટ્રોનિક વાઉચરની વિભાવના સુશાસનની દૂરંદેશીને આગળ લઇ જાય છે.
e-RUPI વિશે
e-RUPI એ ડિજિટલ ચૂકવણી માટેનું કૅશલેસ અને કોન્ટેક્ટલેસ સાધન છે. તે એક QR કોડ અથવા SMS સ્ટ્રીંગ આધારિત ઇ-વાઉચર હોય છે, જે લાભાર્થીના મોબાઇલ પર મોકલવામાં આવે છે. આ અવરોધરહિત અને એક-વખતની ચૂકવણીના વ્યવસ્થાતંત્રના લાભાર્થીઓ કાર્ડ, ડિજિટલ ચૂકવણીઓની એપ્લિકેશનો અથવા ઇન્ટરનેટ બેન્કિંગના ઍક્સેસ વગર, સેવા પ્રદાતા પાસે તેમનું વાઉચર રીડિમ કરાવી શકશે. નેશનલ પેમેન્ટ્સ કોર્પોરેશન ઓફ ઇન્ડિયાએ નાણાકીય સેવાઓના વિભાગ, આરોગ્ય અને પરિવાર કલ્યાણ મંત્રાલય અને રાષ્ટ્રીય આરોગ્ય સત્તામંડળના સહયોગથી તેમના UPI પ્લેટફોર્મ પર આ તૈયાર કર્યું છે.
e-RUPI કોઇપણ ભૌતિક હસ્તક્ષેપ વગર સેવા પ્રાયોજકોને લાભાર્થીઓ સાથે અને સેવા પ્રદાતાઓ સાથે જોડે છે. તેનાથી નાણાકીય વ્યવહાર પૂરો થયા પછી જ સેવા પ્રદાને ચૂકવણી થાય તેવું પણ સુનિશ્ચિત થઇ શકે છે. તે પ્રિ-પેઇડ પ્રકારનું હોવાથી, સેવા પ્રદાતાને કોઇપણ અન્ય મધ્યસ્થીની સામેલગીરી વગર સમયસર ચૂકવણી થાય તે પણ સુનિશ્ચિત કરે છે.
કોઇપણ પ્રકારની ખામી કે ઉણપ વગર કલ્યાણકારી સેવાઓ પૂરી પાડવાનું સુનિશ્ચિત કરવાની દિશામાં આ પગલું ક્રાંતિકારી પૂરવાર થશે તેવી અપેક્ષા છે. તેનો ઉપયોગ માતા અને બાળ કલ્યાણ યોજનાઓ હેઠળ દવાઓ અને પોષણ સહાય પૂરી પાડવાની યોજનાઓ, TB નાબુદી કાર્યક્રમો, આયુષમાન ભારત જેવી યોજનાઓ હેઠળ દવા અને નિદાન, પ્રધાનમંત્રી જન આરોગ્ય યોજના, ખાતર સબસિડી વગેરે સેવાઓ ઉપલબ્ધ કરાવવા માટે પણ થઇ શકે છે. ખાનગી ક્ષેત્રો પણ તેમના કર્મચારી કલ્યાણ અને કોર્પોરેટ સામાજિક જવાબદારી કાર્યક્રમોના ભાગરૂપે આ ડિજિટલ વાઉચરનો લાભ ઉઠાવી શકે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
મંત્રીમંડળ
મંત્રીમંડળે ભારત અને બાંગ્લાદેશ વચ્ચે માસ મીડિયાના ક્ષેત્રમાં સહકાર સ્થાપિત કરવા એમઓયુને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ભારત અને બાંગ્લાદેશ વચ્ચે માસ મીડિયાના ક્ષેત્રમાં સહકાર પર સમજૂતીકરારને મંજૂરી આપી હતી.
એમઓયુની ખાસિયતો
સહકારના મુખ્ય ક્ષેત્રો છે:
1. બંને દેશો માસ મીડિયા અને જન સંપર્કના ક્ષેત્રમાં અધિકારીઓની તાલીમ/અભ્યાસ પ્રવાસની સુલભતા કરશે.
2. માસ મીડિયાનાં ક્ષેત્રમાં નિષ્ણાતોના આદાનપ્રદાનને પ્રોત્સાહન.
3. માસ મીડિયા અને કમ્યુનિકેશનના ક્ષેત્રમાં શૈક્ષણિક, તાલીમ અને સંશોધન સંસ્થાઓ વચ્ચે સહકારને પ્રોત્સાહન આપવું. ઉપરાંત આ સંસ્થાઓ દ્વારા પ્રકાશનોનું આદાનપ્રદાન સુલભ કરવું.
4. માસ મીડિયાની પ્રવૃત્તિઓના નિયમનના ક્ષેત્રમાં તથા માસ મીડિયા સાથે સંબંધિત આંકડાકીય ડેટામાં સહકાર સ્થાપિત કરવો અને વહેંચણીનો અનુભવ આપવો.
5. આદાનપ્રદાનના આધારે વ્યાવસાયિક ફરજોની કામગીરી માટે જરૂરી સ્થિતિ ઊભી કરવા ઓફિસ સ્થાપિત કરવા માન્યતા પ્રાપ્ત માસ મીડિયાના પ્રતિનિધિઓનું સન્માન કરવું.
AP/J.Khunt/GP
(Visitor Counter : 9
પ્રધાનમંત્રીનું કાર્યાલય
પ્રધાનમંત્રીએ પૂર્વ પ્રધાનમંત્રી શ્રી પી. વી. નરસિમ્હા રાવને તેમની 100મી જયંતી પર શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી પી. વી. નરસિમ્હા રાવને તેમની 100મી જયંતી પર શ્રદ્ધાંજલિ પાઠવી છે.
એક ટ્વીટમાં પ્રધાનમંત્રીએ કહ્યું કે, “પૂર્વ પ્રધાનમંત્રી શ્રી પી. વી. નરસિમ્હા રાવજીને તેમની 100મી જયંતી પર શ્રદ્ધાંજલિ. રાષ્ટ્ર-વિકાસમાં તેમનું ભરપૂર યોગદાન દેશ હંમેશા યાદ રાખશે. તેમને અસાધારણ જ્ઞાન અને બુદ્ધિનું વરદાન મળ્યું હતું.
ગત વર્ષ જૂનમાં મેં #મન કી બાત દરમિયાન તેમની બાબતમાં જે કહ્યું હતું, તેને હું રજૂ કરું છું.”
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પીએમ-એફબીવાયના લાભાર્થીઓને 5 વર્ષ પૂર્ણ થયા તે અવસરે અભિનંદન આપ્યા
પ્રધાનમંત્રી શ્રી નરેન્દ્ર મોદીએ પ્રધાનમંત્રી ફસલ બીમા યોજનાના તમામ લાભાર્થીઓને 5 વર્ષ પૂરા થવા બદલ અભિનંદન પાઠવ્યા છે.
શ્રેણીબદ્ધ ટિ્વટમાં પ્રધાનમંત્રીએ કહ્યું કે "પ્રકૃતિની અનિયમિતતાથી મહેનતુ ખેડૂતોને સુરક્ષિત કરવાની એક મહત્વપૂર્ણ પહેલ, પ્રધાનમંત્રી ફસલ બીમા યોજના આજે 6 વર્ષ પૂર્ણ કરે છે. આ યોજનામાં કવરેજ વધ્યું છે, જોખમ ઓછું થયું છે અને કરોડોનો લાભ થયો છે. હું યોજનાના તમામ લાભાર્થીઓને અભિનંદન આપું છું.
પીએમ ફસલ બીમા યોજના દ્વારા ખેડૂતોને વધુ લાભ કેવી રીતે મળી શકે?
દાવાની પતાવટમાં પારદર્શિતા કેવી રીતે આપવામાં આવી છે?
આ અને પીએમ-એફબીવાય સંબંધિત અન્ય પાસાંઓ નમો એપ્લિકેશનના "Your Voice" વિભાગમાં નવીન સામગ્રીના ભાગરૂપે જવાબ દ્વારા આપવામાં આવી છે."
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 203.21 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 42,20,625 ડોઝ આપવામાં આવ્યા
ભારતમાં સક્રિય કેસનું ભારણ 1,46,323 થયું
સક્રિય કેસનું ભારણ હાલમાં 0.33% છે
સાજા થવાનો દર હાલમાં 98.47% નોંધાયો
છેલ્લા 24 કલાકમાં 19,216 દર્દીઓ સાજા થયા, કુલ વધીને 4,32,86,787 દર્દીઓ સાજા થયા
છેલ્લા 24 કલાકમાં ભારતમાં 20,557 નવા કેસ નોંધાયા
દૈનિક પોઝિટિવીટી દર 5.18% પહોંચ્યો
સાપ્તાહિક પોઝિટિવીટી દર હાલમાં 4.71% છે
કુલ 87.40 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,96,783 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 110
વહાણવટા મંત્રાલય
શ્રી મનસુખ માંડવિયાએ UNAIDSની એક્સેસ ફોર ઓલઃ આરોગ્ય માટે નવાચાર, રોકાણ એન્ડ ભાગીદારી”ની ઉચ્ચ સ્તરીય બેઠકમાં ભાગ લીધો
આર્થિક અસમાનતા દૂર કરવા માટે નવી ટેકનોલોજી અને સમાધાનો મુખ્ય ભૂમિકા ભજવી શકે છેઃ શ્રી મનસુખ માંડવિયા
કેન્દ્રીય શિપિંગ  તથા રસાયણ અને ખાતર રાજ્યમંત્રી શ્રી મનસુખ માંડવિયા આજે સ્વિટ્ઝર્લેન્ડના દાવોસમાં વર્લ્ડ ઇકોનોમિક ફોરમમાં એક્સેસ ફોર ઓલઃ લીવરેજિંગ ઇનોવેશન્સ, ઇન્વેસ્ટમેન્ટ્સ એન્ડ પાર્ટનરશિપ્સ ફોર હેલ્થ થીમ પર UNAIDS ની ઉચ્ચ-સ્તરીય બેઠકમાં સામેલ થયા હતા.
શ્રી માંડવિયાએ એક કલાક લાંબી ચર્ચામાં જણાવ્યું હતું કે, “તમામ માટે સ્વાસ્થ્ય સુલભ કરાવવાની જરૂર પડશે તથા આ માટે નવીન ટેકનોલોજીઓ અને સોલ્યુશન્સ મુખ્ય ભૂમિકા ભજવી શકે છે, જેમાં આર્થિક અસમાનતા દૂર કરવાની બાબત સામેલ છે.” શ્રી માંડવિયા વર્લ્ડ ઇકોનોમિક ફોરમમાં સામેલ થવા દાવોસની ચાર દિવસની સત્તાવાર મુલાકાતે છે.
શ્રી મનસુખ માંડવિયાએ ઉચ્ચ સ્તરીય બેઠકમાં ભારત સરકાર પ્રધાનમંત્રી શ્રી નરેન્દ્ર મોદીનાં નેતૃત્વમાં તમામ માટે સ્વાસ્થ્ય સુલભ કરાવવા કેવી કામગીરી કરી રહી છે એની રજૂઆત કરી હતી. તેમણે ‘સ્વસ્થ ભારતનું નિર્માણ’ કરવા ભારત સરકારની વિવિધ યોજનાઓનો ઉલ્લેખ કર્યો હતો. તેમણે દુનિયાનાં સૌથી મોટા હેલ્થકેર પ્રોગ્રામ તરીકે પ્રધાનમંત્રી આરોગ્ય યોજના  અને તમામને ગુણવત્તાયુક્ત દવાઓ વાજબી કિંમતે આપવા માટે પ્રધાનમંત્રી ભારતીય જન ઔષધિ પરિયોજના વિશે જાણકારી આપી હતી.
વર્ષ 2015ની શરૂઆતમાં શ્રી મનસુખ માંડવિયાએ સંયુક્ત રાષ્ટ્રમાં “2030 એજન્ડા ફોર સસ્ટેઇનેબલ ડેવલપમેન્ટ” પર તેમનું મુખ્ય સંબોધન કર્યું હતું. પોતાનાં સંબોધનમાં તેમણે ભારત સરકાર આરોગ્ય ક્ષેત્રની કાયાપલટ કેવી રીતે કરી રહી છે અને તમામને વાજબી અને ગુણવત્તાયુક્ત સ્વાસ્થ્ય સુલભ કરાવવા માટે સરકારની નીતિમાં કેવા ફેરફારો કરવામાં આવ્યાં છે એનો ઉલ્લેખ કર્યો હતો.
UNAIDS જીવનરક્ષક એચઆઇવી સેવાઓ પ્રદાન કરવા સરકાર, ખાનગી ક્ષેત્ર અને સમુદાયો પાસેથી લીડરશિપને પ્રોત્સાહન આપવા અને જોડવા માટે જરૂરી વ્યૂહાત્મક દિશા, સમર્થન, સંકલન અને ટેકનિકલ સપોર્ટ પ્રદાન કરે છે. UNAIDS એઇડ્સની નાબૂદી માટે આંતરરાષ્ટ્રીય પ્રયાસ હાથ ધરવામાં મોખરે છે, કારણ કે એઇડ્સ જાહેર સ્વાસ્થ્ય માટે જીવલેણ જોખમકારક રોગ છે, જેને વર્ષ 2030 સુધીમાં નાબૂદ કરવાનો લક્ષ્યાંક સસ્ટેઇનેબલ ડેવલપમેન્ટ ગોલ્સ નો ભાગ છે.
NP/DS/GP/RP
(Visitor Counter : 159
રેલવે મંત્રાલય
કોવિડ-19ના કારણે લૉકડાઉન દરમિયાન ઊર્જા, પરિવહન અને મુખ્ય ઇન્ફ્રાસ્ટ્રક્ચર ક્ષેત્રો માટે પૂરવઠા સાંકળ સંપૂર્ણ કાર્યરત રાખવાનું ભારતીય રેલવેએ સુનિશ્ચિત કર્યું
23 માર્ચ થી 3 એપ્રિલ 2020 સુધીમાં રેલવેએ 2.5 લાખ વેગન કોલસો અને 17742 વેગન પેટ્રોલિયમ ઉત્પાદનોનું પરિવહન કર્યું
રેલવેની અવિરત કામગીરીના પરિણામે, કોવિડ-19 લૉકડાઉન વચ્ચે પણ તમામ પાવર પ્લાન્ટ્સ અને પેટ્રોલિયમ ડેપો પાસે પૂરતો જથ્થો છે
લૉકડાઉન સંબંધિત પડકારો હોવા છતાં પણ, રેલવે સ્ટાફ તમામ અવરોધો વચ્ચે શ્રેષ્ઠ પરિણામો આપી રહ્યો છે
કોવિડ-19ના કારણે લાગુ કરવામાં આવેલા દેશવ્યાપી લૉકડાઉન દરમિયાન ઊર્જા, પરિવહન અને મહત્વપૂર્ણ ઇન્ફ્રાસ્ટ્રક્ચર ક્ષેત્રોની જરૂરિયાતો પૂર્ણ કરવા માટે ભારતીય રેલવેએ પોતાની માલવહન સેવાઓ દ્વારા મહત્વપૂર્ણ કાચા માલ અને ઇંધણના પૂરતા જથ્થાની ઉપલબ્ધતા સુનિશ્ચિત કરાવીને પોતાની કટિબદ્ધતા પૂર્ણ કરી છે. લૉકડાઉનની સ્થિતિ દરમિયાન, વિવિધ માલસામાનના શેડ, સ્ટેશનો અને કંટ્રોલ ઓફિસોમાં નિયુક્ત ભારતીય રેલવેનો સ્ટાફ આ મહત્વપૂર્ણ ક્ષેત્રોની કામગીરીમાં કોઇ જ વિક્ષેપ ન પડે તે માટે આવશ્યક ચીજવસ્તુઓનો પૂરવઠો સુનિશ્ચિત કરવા માટે સંપૂર્ણ સમર્પણ સાથે કામ કરી રહ્યો છે.
કોવિડ-19 લૉકડાઉનનો અમલ હોવા છતાં પણ, રેલવેની અવિરત કામગીરીના પરિણામે, તમામ પાવર પ્લાન્ટ અને પેટ્રોલિયમ ડીપો પાસે પૂરતા પ્રમાણમાં માલનો જથ્થો છે.
23 માર્ચથી 3 એપ્રિલ 2020 સુધીના છેલ્લા 12 દિવસ દરમિયાન રેલવે દ્વારા કોલસાના 250020 વેગન, 17742 પેટ્રોલિયમ ઉત્પાદનો નું પરિવહન કરવામાં આવ્યું છે. તેની વિગતો નીચે પ્રમાણે છે:
|
|
અનુક્રમ નંબર
|
|
તારીખ
|
|
કોલસાના વેગનની સંખ્યા
|
|
પેટ્રોલિયમ ઉત્પાદનોના વેગનની સંખ્યા
|
|
1.
|
|
23.03.2020
|
|
22473
|
|
2322
|
|
2.
|
|
24.03.2020
|
|
24207
|
|
1774
|
|
3.
|
|
25.03.2020
|
|
20418
|
|
1704
|
|
4.
|
|
26.03.2020
|
|
20784
|
|
1724
|
|
5.
|
|
27.03.2020
|
|
20488
|
|
1492
|
|
6.
|
|
28.03.2020
|
|
20519
|
|
1270
|
|
7.
|
|
29.03.2020
|
|
20904
|
|
1277
|
|
8.
|
|
30.03.2020
|
|
21628
|
|
1414
|
|
9.
|
|
31.03.2020
|
|
28861
|
|
1292
|
|
10.
|
|
01.04.2020
|
|
14078
|
|
1132
|
|
11.
|
|
02.04.2020
|
|
18186
|
|
1178
|
|
12.
|
|
03.04.2020
|
|
17474
|
|
1163
|
|
|
|
કુલ
|
|
250020
|
|
17742
ઊર્જા, પરિવહન અને મુખ્ય ઇન્ફ્રાસ્ટ્રક્ચર ક્ષેત્રો તેમજ અન્ય આવશ્યક ચીજવસ્તુ માટે ઇંધણ પૂરું પાડવા માટે સામગ્રીના પરિવહનની કામગીરી વિના અવરોધે થઇ શકે તે માટે તેના પર દેખરેખ રાખવા રેલવે મંત્રાલયનું ઇમરજન્સી ફ્રાઇટ કંટ્રોલ સેન્ટર કામ કરી રહ્યું છે. માલવાહક ટ્રેનોની આવકજાવન પર દરેક ઉપલા સ્તરના અધિકારીઓ દ્વારા નીકટથી દેખરેખ રાખવામાં આવે છે. રેલવેને ઘણા ટર્મિનલ પોઇન્ટ પર લોડિંગ અને અનલોડિંગની કામગીરીમાં અગાઉ જે સમસ્યાઓનો સામનો કરવો પડતો હતો તેને અસરકારક રીતે ઉકેલી દેવામાં આવી છે. ગૃહ મંત્રાલય સાથે મળીને ભારતીય રેલવે સતત રાજ્ય સરકારોના સંપર્કમાં રહે છે જેથી પરિચાલન સંબંધિત સમસ્યા જેવા કોઇપણ પ્રશ્નોનો ઉકેલ લાવી શકાય.
(Visitor Counter : 175
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 41.69 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 2.74 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
41,69,24,550
|
|
આપવાના બાકી
|
|
18,16,140
|
|
વપરાશ
|
|
38,94,87,442
|
|
બાકી ઉપલબ્ધ
|
|
2,74,37,108
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 41.69 કરોડ  થી વધુ રસી પૂરી પાડી છે અને બીજા 18,16,140 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 38,94,87,442 રસી  થયો છે.
કોવિડ-19 રસીના 2.74 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
(Visitor Counter : 159
પ્રધાનમંત્રીનું કાર્યાલય
પ્રધાનમંત્રી 4 જાન્યુઆરીએ રાષ્ટ્રીય મેટ્રોલોજી પરિસંવાદમાં સંબોધન કરશે
પ્રધાનમંત્રી રાષ્ટ્રીય અણુ ટાઇમસ્કેલ અને ભારતીય નિર્દેશક દ્રવ્ય રાષ્ટ્રને સમર્પિત કરશે
પ્રધાનમંત્રી રાષ્ટ્રીય પર્યાવરણ માપદંડ લેબોરેટરીની આધારશિલા પણ રોપશે
પ્રધાનમંત્રી શ્રી નરેન્દ્ર મોદી 4 જાન્યુઆરી 2021ના રોજ રાષ્ટ્રીય મેટ્રોલોજી પરિસંવાદના ઉદ્ઘાટન પ્રસંગે સંબોધન કરશે. તેઓ કાર્યક્રમ દરમિયાન ‘રાષ્ટ્રીય અણુ ટાઇમસ્કેલ’ અને ‘ભારતીય નિર્દેશક દ્રવ્ય’ રાષ્ટ્રને સમર્પિત કરશે તેમજ, ‘રાષ્ટ્રીય પર્યાવરણ માપદંડ લેબોરેટરી’ની આધારશિલા રોપશે. આ પ્રસંગે કેન્દ્રીય મંત્રી ડૉ. હર્ષવર્ધન પણ ઉપસ્થિત રહેશે.
રાષ્ટ્રીય અણુ ટાઇમસ્કેલ 2.8 નેનોસેકન્ડની ચોકસાઇ સાથે ભારતીય પ્રમાણભૂત સમય જનરેટ કરે છે. ભારતીય નિર્દેશક દ્રવ્ય ગુણવત્તાની ખાતરી માટે આંતરરાષ્ટ્રીય માપદંડો અનુસાર લેબોરેટરીમાં પરીક્ષણ અને કેલિબ્રેશન માટે સહાયતા કરે છે. રાષ્ટ્રીય પર્યાવરણ માપદંડ લેબોરેટરી વાતાવરણની હવા અને ઔદ્યોગિક ઉત્સર્જન દેખરેખ ઉપકરણોના પ્રમાણીકરણ મામલે આત્મનિર્ભરતામાં મદદરૂપ થશે.
પરિસંવાદ વિશે
ભારતીય મેટ્રોલોજી પરિસંવાદ 2020નું આયોજન 75મા સ્થાપના વર્ષમાં પ્રવેશી રહેલી વૈજ્ઞાનિક અને ઔદ્યોગિક સંશોધન – રાષ્ટ્રીય ભૌતિકવિજ્ઞાન લેબોરેટરી  પરિષદ, નવી દિલ્હી દ્વારા કરવામાં આવે છે. આ પરિસંવાદની થીમ ‘રાષ્ટ્રના સહિયારા વિકાસ માટે મેટ્રોલોજી’ રાખવામાં આવી છે.
SD/GP/BT
(